કેવડિયા: નર્મદા ડેમને પોલીસ,એસ.આર.પી.બાદ હવે ત્રીજી આંખ સ્વરૂપે સી.સી.ટી.વી.કેમેરાથી સજ્જ કરવામાં આવશે.નર્મદા જિલ્લા પોલીસ વડા મહેન્દ્ર બગડિયાએ નર્મદા ડેમની સુરક્ષાને ધ્યાને લઈ અંગત રસ લીધો હતો. એક સર્વે કરી નર્મદા ડેમ વિસ્તારમાં કુલ 44 જગ્યાઓ નક્કી કરી ત્યાં 97 સી.સી.ટી.વી.કેમેરા લગાવવા બાબતે સરદાર સરોવર નર્મદા નિગમને એક દરખાસ્ત કરી નર્મદા ડેમની સુરક્ષા વધારવા 20 કરોડ ફાળવવા જાણ કરતા નિગમ દ્વારા આ માટે 20 કરોડ ફળવાયા દરખાસ્ત કરી હતી.જેથી હવે નર્મદા ડેમ વિસ્તારમાં પોલીસ,એસ.આર.પી.સાથે ત્રીજી આંખ રૂપે CCTV કેમેરા પણ લાગશે.જેથી નર્મદા ડેમની સુરક્ષા વ્યવસ્થા વધુ મજબૂત બનશે.